b"\n_START_ARTICLE_\nMonument a la Mare de D\xc3\xa9u del Cam\xc3\xad\n_START_SECTION_\nDescripci\xc3\xb3\n_START_PARAGRAPH_\nMonument situat a pocs metres de la carretera B-100 que va de Sant Guim de Freixenet a la Tallada, davant les piscines municipals del poble. Aquest es presenta estructurat a partir d'un gra\xc3\xb3, s\xc3\xb2col, pilar, escultura de la Mare de D\xc3\xa9u i coberta. El gra\xc3\xb3 \xc3\xa9s de planta quadrada, sobre el qual se situa un s\xc3\xb2col, tamb\xc3\xa9 d'estructura quadrada, amb les arestes sobresortides, engrandint-ne el per\xc3\xadmetre. El pilar \xc3\xa9s, tamb\xc3\xa9 de secci\xc3\xb3 quadrangular. Coronat el monument es disposa una imatge de la Mare de D\xc3\xa9u, nomenada del Cam\xc3\xad, realitzada amb mitjan\xc3\xa7ant un motlle de ciment, la qual resta protegida de les inclem\xc3\xa8ncies del temps a partir d'una coberta de ferro forjat. L'estructura del monument presenta un parament paredat i no hi ha cap inscripci\xc3\xb3 ni data en les seves cares."